Katumburan Banjarmasin ialah kajadian pas tanggal 23 Mai 1997. Wayah ngitu Banjarmasin dilanda katumburan masal, manyusul kampanyi partai Golkar matan hari pauncitan putaran kampanyi PPP manjalang Pamilu 1997. Lamun dihitung mamakai ukuran katumburan wan hitungan kurban lawan karugiannya, kajadian nang imbahnya dipinandui lawan Jumat Mambara atawa Jumat Kalabu ngitu tamasuk salah sabuting nang taganal dalam sajarah Orde Baru. Tagal, disababakan Pamarintah kada mamadahakan, kadada lapuran nang kawa diparcaya banar manganai apa nang tarjadi di lapangan pas wayah ngitu.